John Kofi Agyekum Kufuor

**John Kofi Agyekum Kufuor** (ba naŋ dɔge 8 Disembare 1938) e la Ghana pɔleteesa naŋ e a Ghana yidaandɔba pie soba a yi 2001 te tɔ 2009. Ona da la a African Union dakogi zu banuu soba a yi 2007 te tɔ 2008 ane o da tõɔ la John Atta Mills saŋa na Jerry Rawlings' naaŋ boyi naŋ da wa baare eŋɛ ane a fɔrɔ naaŋ diibu leɛroo Ghana poɔ a yi yelkaŋyeli naaŋ paati gaa yelkaŋyeli naaŋ paati yuo.
thumb
Kufuor dompole baare la meŋɛ faŋa soobo yelkaŋyeli naaŋ eŋɛ Ghana pɔletese lomboriŋ, a paatiri naŋ yi a United Gold Coast Convention ane a United Paati poɔ. Onaŋ e lɔɔyɛ ane yɛroŋ erɛ, o da e la minisa a Kofi Abrefa Busia's Progress Party gɔmenante poɔ Ghana Republic boyi soba wagere eŋɛ, ane wederɛ ko Popular Front Party naŋ ba be naaŋ poɔ a Republic ata wagere. A Fourth Republic poɔ, Kufuor da arɛɛ la e a Wɔɔ Paati bie a 1996 nuneɛ eŋɛ, a taa o te di ne a 2000 ane 2004 nuneɛ. O naŋ toŋ gbɛre boyi ɔfere poɔ, o bare la pɔletese 2008 poɔ. Noba yaga baŋ ne o la ka *Gentle Giant.* 

## Nyɔvore Piiluu ane Ganzanne
left|thumb
Ma gbɛre naaloŋ bal nabie, ba dɔge la John Kufuor Daaban poɔ, Kumasi tembile a Ashanti irigyiŋ poɔ, Ghana. O piili la o peramere ane nɛɛsere sakuuri a Kumasi Gɔmenante Sakuuri naŋ be Asem eŋɛ Sir Gordon Guggisberg naŋ mɛ. Kufuor e la Nana Kwadwo Agyekum biiri 7th soba ba 10 (pie) eŋɛ, naŋ e Asante ane Nana Ama Dapaah, Napɔge. 1951 poɔ, o kyogi la o peramere (ana saŋa na ba naŋ boɔlɔ 'standard' three) Ganzanne Osei Tutu Boarding School eŋɛ (Osei Tutu Senior High School) a yi 1951 te tɔ 1953. Prempeh Kolaagyi eŋɛ a yi 1954 te tɔ 1958, o zanne yi la yuoŋyeni 1 te tɔ yuomo anuu 5. O London sigibu 30 Kyɛpire 1959 eŋɛ, ba da sage de o la Gyoone poɔ eŋ Lincoln's Inn, London (1959–61) ka o na zanne lɔɔ, a leɛ lɔɔ zanna yuoni gbuli ane kyuuri anii poɔ. Ba da boɔle o la a London baa eŋɛ 1961 poɔ. Yuoni naŋ da waana, ba da boɔle o la a baa eŋɛ Ghana poɔ sɛre oŋ gaa Oxford University, a baare Exeter College, 1964 poɔ. Ba da daŋ de o la a Ghana Commercial Bank eŋɛ London poɔ ka o e maneŋgya ane legal ɔfesa. O leɛ wa la Ghana a yuoni 1965 poɔ o ma poboɔbo eŋɛ neɛ (naŋ ta daŋ da nentegerɛ tikiti kyaare ne o leɛwaa) boɔrɔ la ka o zanne Africa poɔ. O zanne la Victor Owusu lɔɔ tontonzie ne lɔɔyɛ kaŋa, Owusu Yaw. 1966 poɔ, o da leɛ la a teŋɛ gansɛgerɛ ko Kumasi City Council (pampana Kumasi Mɛturopolitan Asɛmbole). A Republic Begemaale ayi iregyita poɔ, Kufuor pore la o yelnɔnee ka tabul tennis, kannoo, bɔlŋmɛ, ane sinii iribu. O daŋ e la a dakogi zu soba ko a Kumasi Asante Kotoko Football Club.

## Politikal Dompole Piiluu
thumb
O naŋ wa baare o ganzanne, Kufuor leɛ wa la Ghana a wa piili o politikal dompole. 1967 poɔ, o da leɛ la legal ɔfesa neŋkpoŋ ane teŋkpoŋ gansɛgerɛ ko Kumasi. 1969 eŋɛ, o da e la begemaale die mɛmba ane dɛpete minisa ko paaloŋ yobo yeltarre a Kofi Abrefa Busia gɔmenante eŋɛ. Kufuor da e la begemaale die mɛmba ko a Atwima Nwabiagya a Republics ayi (1969–72) ane ata (1979–81) eŋɛ. O e la mɛmba zu ko a Progress Party naŋ da ti Busia die poɔ. O naŋ e Dɛpete Minisa ko Paaloŋ Yobo Yeltarre, o areko la Ghana kpaaroŋ awola eŋɛ. A yi 1969 te tɔ Disembare 1971, o da de la Ghana are terebɛ weɛ a United Nations General Assembly eŋɛ New York City poɔ, a Organization of African Unity (OAU) Minisare Lambori Addis Ababa poɔ, ane a Summit Conference ko a Non-Aligned Movement Lusaka poɔ. 1970 poɔ o da de la weɛ ne a Ghana are terebɛ gaa Moscow a Soviet Union poɔ, Prague (Czechoslovakia), ane Belgrade (Yugoslavia) na te di dɛmɛ kyaare Ghana sama ba naŋ di ana paalonne ŋa koŋ baŋ yɔɔ. O naŋ e a Paaloŋ Yobo Yeltarre ane Dɛpete Opposition Leader ko a Popular Front Party (PFP) Begemaale kpaaroŋ a Republic ata wagere noɔre yelyele, ba da boɔle o la ka o na wa kɔgele Yidaandɔɔ Hilla Limann gaa a OAU Summit Conference Freetown poɔ, Sierra Leone. O meŋ da la e mɛmba ko a begemaale are terebɛ na naŋ da gaa a United States 1981 poɔ na te yeli yɛlɛ ko a International Monetary Fund (IMF) ane a World Bank kyaare Ghana ɛkɔnɔme yelwonni. Gyoonnoɔre 1982 poɔ, a All People's Party (APP) wederoŋ, naŋ da e a paatiri zaa naŋ ba be naaŋ sɛ lantaa, da teɛ la a wederɛba mine hakelɛ, ka ba mine la a Dɛpete Wederɛ ko a sɛ lantaa, Alhaji Iddrisu Mahama, o gansɛgerɛ kpoŋ, Dr Obed Asamoah ane Kufuor, ka ba na sage tomboɔloo yi a Provisional National Defence Council (PNDC) na toŋ bone ba naŋ da de ka o e la National Government eŋɛ. Ba da kaairi la Kufuor a gansɛgerɛ ko Lokal Gɔmenante ana gɔmenante paalaa ŋa poɔ. O naŋ e gansɛgerɛ ko Lokal Gɔmenante, o da sɛge la a Lokal Gɔmenante Yelnyɔgere Begetuubu naŋ da na e a paabo pare ko ana saŋa na Desekyere Asɛmbola paala.

## Nuneɛ
20 Kyɛpire 1996 eŋɛ, a Wɔɔ Paati are terebɛ noba 1034 yi 2000 poɔ ba naŋ iri yi a gbandigiri 200 a paaloŋ zaa poɔ da iri la Kufuor ka o na ŋmɛ a Ghana Yidaandɔɔloŋ kyakya 10 Disembare 1996 eŋɛ. O naŋ wa ŋmɛ o kyakya duoro ka a ba ta kyuuri awae baare, Kufuor da nyɛ la 39.62% yi Rawling nuneɛre 57% yaga poɔ a 1996 nuneɛ eŋɛ. 23 Ɔɔtoore 1998 eŋɛ a Wɔɔ Paati da la leɛ iri o la ka a ba e a yidaandɔɔloŋ yoŋ kyakya ŋmeɛbo kyɛ ka o na are e a paati wederɛ. Kufuor da di la a Disembare 2000 yidaandɔɔloŋ nuneɛ; a fɔrɔ kyakya eŋɛ, naŋ e 7 Disembare, Kufuor da de la niŋe ne 48.4%, kyɛ ka John Atta-Mills, Jerry Rawlings Yidaandɔɔ-potuuro, tu ne 44.8%, a fere a paatiri ama ayi eŋ nuneɛ boyi poɔ. A boyi soba eŋɛ, ba naŋ e 28 Disembare eŋɛ, Kufuor da die la ne 56.9% yi a nuuri eŋɛ. Ba naŋ da wa so Kufuor eŋ ɔfere 7 Gyoonnoɔre 2001 eŋɛ, a lɛ da e la fɔrɔ soba Ghana yelkorɔ eŋɛ naaŋ gɔmenante naŋ leɛre naaŋ ne laanfeɛ ko paati naŋ ba be naaŋ. Ba da la leɛ maale ɛlɛte la Kufuor a yidaandɔɔloŋ ane begemaale nuneɛ eŋɛ ba naŋ da e 7 Disembare 2004 eŋɛ, ka o da nyɛ 52.45% yageroŋ yi a nuuri zaa lantaa neɛ soŋ a fɔrɔ sobaŋ na bege boyi soba, ana wagere ne o zuiŋ meŋ Kufuor paati, a Wɔɔ Paati, da tõɔ di la kogiri yaga a Ghana begemaale die poɔ.

## Sommo Yizie